Danebot
Store norske leksikon,Historie,Norsk og nordisk historie,Danmarks historie
Danebot er i danske og islandske skrifter fra middelalderen tilnavn til den danske kong Gorms dronning Tyra, som levde på 900-tallet.
Krønikeskriveren Sven Aggessøn (1100-tallet), som skrev på latin, oversetter tilnavnet Danebot med Daniae decus (decus = pryd, heder), altså daners eller Danmarks pryd. Navnet blir imidlertid oftest oppfattet som Danmarks forbedring eller vern. Slik er det forstått hos Snorre (1200-tallet), som forresten gir tilnavnet en annen form: Danmarkarbót; i denne formen finnes det alt på den eldre Jellingstein fra rundt 935. Les mer i Store norske leksikon Danmarks historie Gorm den gamle Jellingsteinene Tyra Danmarks bot